ΓΡΑΠΤΗ ΕΡΩΤΗΣΗ P-3804/00

υποβολή: Raina Echerer (Verts/ALE) προς την Επιτροπή

(29 Νοεμβρίου 2000)

Θέμα: Ερμηνεία του άρθρου 5, παράγραφος 3 του κανονισμού 615/98/ΕΚ

Η πρώτη πρόταση του άρθρου 5 παράγραφος 3 του κανονισμού 615/98/ΕΚ(1) αναφέρει τα εξής: Δεν πληρώνεται η επιστροφή κατά την εξαγωγή, για τα ζώα τα οποία πεθαίνουν κατά τη μεταφορά ή για τα οποία η αρμόδια αρχή θεωρεί, έχονταςπόψη τα έγγραφα που αναφέρονται στην παράγραφο 2, τις εκθέσεις των ελέγχων

που αναφέρονται στο άρθρο 4 ή/και οποιοδήποτε άλλο στοιχείο το οποίο διαθέτει σχετικά με την τήρηση των διατάξεων του άρθρου 1, ότι δεν έχει τηρηθεί η οδηγία όσον αφορά την προστασία των ζώων κατά τη διάρκεια της μεταφοράς.

Θα μπορούσε η Επιτροπή να διευκρινίσει εν προκειμένω:

1. Ποιος είναιπεύθυνος για τη διαβίβαση οποιουδήποτε άλλου στοιχείου στην αρμόδια αρχή;

2. Μπορεί να θεωρηθεί αντιποίηση αρχής η αναγραφή στο αντίγραφο ελέγχου Τ5 των παρατηρήσεων των ελεγκτών που είναι επιφορτισμένοι με τον έλεγχο της μεταφοράς;

Σε περίπτωση που η απάντηση στη δεύτερη ερώτηση είναι καταφατική, μπορεί η Επιτροπή να εγγυηθεί ότι είναι δυνατή η αποτελεσματική διαβίβαση των άλλων στοιχείων στις αρμόδιες αρχές και με άλλους τρόπους εκτός από την αναγραφή τους στο αντίγραφο ελέγχου Τ5;

(1) ΕΕ L 82 της 19.3.1998, σελ. 19.

Απάντηση του κ. Fischler εξ ονόματος της Επιτροπής

(15 Ιανουαρίου 2001)

Το άρθρο 5 παράγραφος 3 του κανονισμού (ΕΚ) αριθ. 615/98 εφαρμόζεται στα ζώντα βοοειδή που αποτελούν αντικείμενο διασάφησης εξαγωγής προκειμένου να λάβουν επιστροφή κατά την εξαγωγή. Εάν κατά την μεταφορά των ζώων μέχρι τον τόπο πρώτης εκφόρτωσής τους στην τρίτη χώρα τελικού προορισμού διαπιστωθεί ότι δεν τηρήθηκαν οι διατάξεις της οδηγίας 91/628/ΕΟΚ του Συμβουλίου της 19ης Νοεμβρίου 1991 για την προστασία των ζώων κατά τη διάρκεια της μεταφοράς και για την τροποποίηση των οδηγιών 91/425/ΕΟΚ και 91/496/ΕΟΚ(1), δεν πρέπει να καταβάλλεται η επιστροφή κατά την εξαγωγή.

Σε απάντηση των ερωτήσεων που τέθηκαν, η Επιτροπή θα επιθυμούσε να προβεί στις εξής παρατηρήσεις:

1. Η εφαρμογή των κοινοτικών διατάξεων στον τομέα της επιστροφής κατά την εξαγωγή εναπόκειται στους εθνικούς οργανισμούς που έχουν οριστεί από κάθε κράτος μέλος. Όσον αφορά την ερώτηση για το ποιός έχει εξουσιοδοτηθεί να διαβιβάζει στην αρχή οποιοδήποτε άλλο ενημερωτικό στοιχείο, είναι μια ερώτηση που ανήκει στο πεδίο της αυτονομίας διαχείρισης των εθνικών οργανισμών που είναι αρμόδιοι για την εκτίμηση της τήρησης της σχετικής νομοθεσίας.

2. Το άρθρο 2 παράγραφος 3 του κανονισμού (ΕΚ) αριθ. 615/98 προβλέπει ότι ο κτηνίατρος του σημείου εξόδου είναι αρμόδιος για να πιστοποιήσει ότι τηρούνται οι όροι που αναφέρονται στην παράγραφο 2. Προβαίνει στην πιστοποίηση αυτή στο έγγραφο το οποίο αποδεικνύει την έξοδο από το τελωνειακό έδαφος της Κοινότητας (τετραγωνίδιο Ι τουποδείγματος ελέγχου T5 ή στο καταλληλότερο σημείο του εθνικού εγγράφου).

Το άρθρο 5 παράγραφος 3 του κανονισμού (ΕΚ) αριθ. 615/98 προβλέπει ότι η επιστροφή δεν καταβάλλεται mldr για τα ζώα για τα οποία η αρμόδια αρχή εκτιμά mldr βάσει οποιουδήποτε άλλου στοιχείου διαθέτει mldr ότι η οδηγία για την προστασία των ζώων κατά τη διάρκεια της μεταφοράς δεν τηρήθηκε. Οι παρατηρήσεις ενός επιθεωρητή, ο οποίος είναι επιφορτισμένος με τον έλεγχο της μεταφοράς ζώων μπορούν να αποτελέσουν οποιοδήποτε άλλο στοιχείο κατά την έννοια του άρθρου 5 παράγραφος 3.

(1) ΕΕ L 340 της 11.12.1991.